《龚公招登孝侯台次杜于皇韵 其二》
明代·顾景星

青丝双挈楚州红，走马传邀过竹东。摇落园林多受日，断行鸿雁故排风。

伤心故国高楼夜，对语寒花蔓草中。莫唱隔江商女曲，暮烟何处六朝宫。

作者简介：（1621—1687）明末清初湖北蕲州人，字黄公，号赤方。明贡生。康熙十八年，荐举博学鸿词科，以病辞。记诵淹博，著述甚富。有《白茅堂集》、《读书集论》、《贉池录》等。
沧海遗珠